|  |
| --- |
|  |
| **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****OPĆINSKA NAČELNICA** |

KLASA: 113-01/23-01/3

URBROJ: 2170-30-23-1

Omišalj, 31. kolovoza 2023.

Na temelju 44. Statuta Općine Omišalj („Službene novine Primorsko-goranske županije“ broj 5/21) i članka 15. Pravilnika o unutarnjem redu Upravnog odjela Općine Omišalj, KLASA: 011-01/22-01/2, URBROJ: 2170-30-22-01-1, od 27. lipnja 2022. godine, načelnica Općine Omišalj donosi

**Odluku o rasporedu radnog vremena**

**Upravnog odjela Općine Omišalj**

**Članak 1.**

Tjedno radno vrijeme Upravnog odjela Općine Omišalj raspoređuje se na pet radnih dana od ponedjeljka do petka, u vremenu od 7.30 do 15.30 sati.

**Članak 2.**

Službenici koji rade puno radno vrijeme imaju svakoga radnog dana pravo na odmor od 30 minuta, a koriste ga u vremenu od 11.30 do 12.00 sati.

Vrijeme odmora iz stavka 1. ovog članka ubraja se u radno vrijeme i ne može se odrediti na početku niti na kraju radnog vremena.

**Članak 3.**

Stupanjem na snagu ove Odluke prestaje važiti Odluka o rasporedu radnog vremena Upravnog odjela Općine Omišalj („Službene novine Primorsko-goranske županije“ broj 24/05 i 22/06).

**Članak 4.**

Ova Odluka stupa na snagu dan nakon objave, a objavit će se na oglasnoj ploči Općine Omišalj i na službenoj internetskoj stranici Općine Omišalj.

 **OPĆINSKA NAČELNICA**

 **mr.sc. Mirela Ahmetović, v.r.**